CELEX: 62007CN0563
Language: fi
Date: 2007-12-20 00:00:00
Title: Asia C-563/07: Kanne 20.12.2007 — Euroopan yhteisöjen komissio v. Maltan tasavalta

23.2.2008   
            
            
               FI
            
            
               Euroopan unionin virallinen lehti
            
            
               C 51/37
            
         Kanne 20.12.2007 — Euroopan yhteisöjen komissio v. Maltan tasavalta
   (Asia C-563/07)
   (2008/C 51/61)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: U. Wölker ja D. Lawunmi)
   
      Vastaaja: Maltan tasavalta
   Vaatimukset
   
               —
            
            
               On todettava, että Maltan tasavalta ei noudattanut järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY (1) 3 artiklan 1 kohdan ja päätöksen N:o 280/2004/EY täytäntöönpanosäännöistä 10.2.2005 tehdyn päätöksen 2005/166/EY 2 ja 7 artiklan mukaisia velvoitteitaan, koska se ei ole antanut ensin mainitun päätöksen noudattamisen edellyttämiä tietoja.
            
         Oikeudelliset perusteet ja pääasialliset perustelut
   Päätöksen N:o 280/2004/EY 3 artiklan 1 kohdan mukaan todellisen edistymisen arvioimiseksi ja yhteisön vuosittaisen raporttien valmistelun mahdollistamiseksi jäsenvaltioiden on UNFCCC:n ja Kioton pöytäkirjan asettamien velvoitteiden mukaisesti esitettävä komissiolle kunkin vuoden tammikuun 15 päivään mennessä tietyt kasvihuonekaasupäästöjä koskevat tiedot.
   Sen seikan perusteella, ettei Maltan tasavalta ole esittänyt komissiolle 15.1.2006 mennessä vaadittavia tietoja, komission on katsottava, etteivät Maltan viranomaiset ole noudattaneet päätöksen 3 artiklan 1 kohdan mukaisia velvoitteitaan.
   
      (1)  EUVL L 49, s. 1.